112. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ Αριθ. 26233 της 8/16 Μαρτ. 2005 (ΦΕΚ Β΄ 341) Καθορισμός δικαιωμάτων που παρακρατούν οι Άμισθοι Υποθηκοφύλακες. Έχοντας υπόψη: Τις διατάξεις: α) του άρθρου 6 Ν. 325/1976. β) Των παρ. 1 και 2 του άρθρου 16 του Ν. 325/1976 (ΦΕΚ 125Α). γ) Του άρθρου 19 του ιδίου Νόμου. δ) Τις 200922/02 (ΦΕΚ Β 20/2003) και 71670/6.7.1992 (ΦΕΚ Β 1992) κοινές αποφάσεις των Υπουργών Δικαιοσύνης και Οικονομικών. ε) Το γεγονός ότι από τις διατάξεις της απόφασης προκαλείται μείωση εσόδων του Κρατικού Προϋπολογισμού το ύψος της οποίας δεν μπορεί να υπολογισθεί. στ) Την υπ’ αριθμ. 14650/ΔΙΟΕ/17.3.2004 (ΦΕΚ 519/Β/ 17.3.2004) κοινή απόφαση του Πρωθυπουργού και Υπουργού Οικονομίας και Οικονομικών «Καθορισμός αρμοδιοτήτων των Υφυπουργών Οικονομίας και Οικονομικών, αποφασίζουμε: 1.Εκ των υπέρ αυτού εισπραττομένων δικαιωμάτων ο ειδικός Άμισθος Υποθηκοφύλακας ή ο αναπληρωτής του ή ο εκτελών έργο Υποθηκοφύλακα Συμβολαιογράφος ή Ειρηνοδίκης παρακρατεί για αμοιβή του και για αντιμετώπιση των γενικών εξόδων κανονικής λειτουργίας του Υποθηκοφυλακείου, το σύνολο τούτων εφ’ όσον αυτά δεν υπερβαίνουν τα 13.000,00 6 ετησίως. Εάν τα εισπραττόμενα δικαιώματα υπερβαίνουν τα 13.000,00 6 ετησίως, ο ειδικός Άμισθος Υποθηκοφύλακας ή ο αναπληρωτής του ή ο εκτελών χρέη Υποθηκοφύλακα Συμβολαιογράφος ή Ειρηνοδίκης παρακρατεί πέραν του ανωτέρω ποσού και ποσοστό 20% επί των πέραν των 13.000,00 6 εισπραττομένων ετησίως δικαιωμάτων. Σε καμιά όμως περίπτωση το ποσό που συνολικά παρακρατείται ετησίως δεν μπορεί να είναι πέραν των 18.200,00 6. 2.Καθορίζουμε το ποσό του γραφικού δικαιώματος που παρακρατούν οι Άμισθοι Υποθηκοφύλακες για την έκδοση κάθε πιστοποιητικού ή φύλλου αντιγράφου στο ποσοστό του 1/3 του εκάστοτε εισπραττομένου τέτοιου δικαιώματος. (Μετά τη σελ. 508,512(α) Σελ. 508,513 Τεύχος      Σελ.       Οργανισμός Υποθηκοφυλακείων 6.Η.α.110-112 Η ισχύς της απόφασης αυτής αρχίζει ένα μήνα μετά τη δημοσίευσή της στην Εφημερίδα της Κυβερνήσεως. Για τις διατηρούμενες σε ισχύ διατάξεις σχετικά με τους υπαλλήλους των Εμμίσθων Υποθηκοφυλακείων και Κτηματολογικών Γραφείων βλ. παρ. 13 άρθρ. 10 Νόμ. 3472/4-4 Ιουλ. 2006 (ΦΕΚ Α΄ 135), ανωτ. σελ.146,56. 